How Quit Multiple Bad Habits (including Sins) At The Same Time
گناہ کی باتیں چھوڑنا تقوی کی وجہ سے ہوتا ہے۔ یعنی انسان یہ سوچ لیتا ہے کہ مجھے اپنے اعمال کے لیے خدا کے سامنے جواب دہ ہونا ہے۔ یہ احساس اجازت نہیں دیتا کہ ایک قسم کے گناہ جاری رہیں اور دوسری قسم کے روک دیے جائیں۔ پھر یہ بھی حقیقت ہے کہ گناہ کو چھوڑنا ایسے نہیں ہوتا کہ وہ گناہ کبھی نہ ہو سکے۔ اس لیے یہ ایک کے بعد ایک گناہ چھوڑنے میں ہر گناہ کی بار کب آئے گی یہ بھی طے نہیں۔ آپ اپنی استطاعت کے مطابق گناہوں سے بچیں اور جب غلطی ہو جائے تو استغفار کر کے دوبارہ کوشش جاری رکھین۔ انسان پر اس کی استطاعت کے مطابق عمل کرنا فرض ہے۔ غلطی ہو جانا ہمیشہ ممکن رہتا ہے۔ اصل یہ ہے کہ انسان اپنی غلطی پر اصرار نہ کرے اور جب کوئی غلطی ہو جائے تو خدا سے معافی مانگے۔ وہ بہت رحیم و کریم ہے۔